- Bergodi, ofensivă totală în Rapid – FCSB
- Atacă rivala cu tripleta kosovară
Bergodi mizează pe o ofensivă totală în Rapid – FCSB. Krasniqi, Rrahmani şi Hassani sunt atacanţii de la care antrenorul Rapidului aşteaptă goluri. Charalambous replică în atac cu Florinel Coman, Octavian Popescu şi Darius Olaru.
Pe lângă "tripleta kosovară", Bergodi mizează şi pe Papeau, cel care a marcat un gol superb în meciul tur.
Bergodi, ofensivă totală în Rapid – FCSB! Atacă rivala cu tripleta kosovară. Chiricheş, rezervă la FCSB
Elias Charalambous a ales o linie defensivă cu Vali Creţu, Dawa, Ovidiu Popescu şi Radunovic. Vlad Chiricheş este rezervă.
Rapid – FCSB – echipele de start
Rapid: Aioani – Braun, Săpunaru, Iacob, Bădescu – Hromada, Oaidă, Papeau – Krasniqi, Rrahmani, Hasani
Rezerve: Drăghia – Borza, I. Cristea, Dr. Grigore, Djokovic, Al. Albu, Petrila, Funsho, El Sawy, Cîrjan, Burmaz, Onea
Antrenor: Cristiano Bergodi
FCSB: Târnovanu – V. Crețu, Dawa, Ov. Popescu, Radunovic – Olaru, Ad. Șut, Lixandru – Oct. Popescu, Al. Băluță, Fl. Coman
Rezerve: A. Vlad – Panțîru, Miculescu, Pandele, Luis Phelipe, Antwi, Chiricheș, M. Toma, M. Laszlo, M. Manolache, Alhassan, D. Popa
Antrenor: Elias Charalambous
Elias Charalambous nu se teme, înaintea derby-ului Rapid – FCSB
Elias Charalambous nu se teme, înaintea derby-ului dintre Rapid şi FCSB. Antrenorul cu licenţă PRO al roş-albaştrilor a transmis că duelul cu marea rivală nu este o finală, fiind un meci "ca oricare altul".
"Vom avea un nou meci dificil, ca de fiecare dată. Nu este cu nimic diferit faţă de alte dăţi. Suntem concentraţi pe câştigarea acestei partide. Cele trei puncte ar putea fi foarte importante pentru viitor. Nu este o finală, este un meci ca oricare altul înaintea sfârşitului competiţiei. Da, este ultimul meci din sezonul regulat, dar indiferent de rezultat nu se va decide acum campioana. Trebuie să dăm tot ce avem mai bun în acest meci şi să nu fim concentraţi pe alte aspecte.
După ultimele meciuri mi-am dat seama că jucătorii mei sunt în formă, sper ca şi mâine să facem un meci bun. Trebuie să arătăm ca o echipă, să avem un joc colectiv bun, pentru că nu ne ajută ca doar doi sau trei jucători să evolueze bine. Rapid e o echipă bună, are jucători buni şi trebuie să fim foarte atenţi, să fim foarte agresivi. Cred că micile detalii vor face diferenţa", a declarat Charalambous.